**Årsberetning for Gjenvollhytta 2020**

**Styret har i 2019 bestått av :**

Jørn Erik Berg Leder

Morten Kjøren Nestleder

Randi Kristin Svarva Sekretær

Tore Olav Sandnæs Styremedlem

Haldor Buan Grendstad Styremedlem

Turid Dragsten Styremedlem

Randi Storsve Økonomi

**Administrasjon**

Det har i løpet av 2019 blitt avholdt 7 styremøter. Det har i tillegg vært kommunikasjon med Klæbu Sparebank.

**Skisesongen/Kafeteriadrift**

Vinteren har vært veldig ustabil med varierende forhold i helgene. Snømangel har vært en utfordring som har gjort at omsetningen for sesongen har blitt litt dårligere enn forventet. Hytta har vært åpen fra siste helga i januar og til 2 påskedag. Betjening av hytta har KIL’s avdelinger stått for, og overskuddet er blitt fordelt mellom dem i sin helhet. Klæbu IL Drift AS og frivillig løypemannskap har stått for løypepreparering.

**Utleie**

Hytta har vært utleid mye og med godt resultat. Leietakerne har vært skoleklasser, foreninger, lag og studentorganisasjoner. Det har i tillegg vært utleid til Konfirmasjon, barndåp og bursdager.

**Vedlikehold og Dugnad**

Inngjerding av hytta med el.gjerde for å unngå husdyrskit og hærverk

Vedlikehold av veien opp til hytta. (Grusing og skraping)

Legging av strømkabel i bakken i forbindelse med lysløypa ( dugnad)

Skogshogging og planering av trase for lysløypa.

Vaskedugnad med hjelp fra KIL ‘s avdelinger.

Dugnad rundt hytta (såing av gras, innbæring av ved og rydding)

Bygging av Gapahuk (snart ferdigstillt)

**Offentlige myndigheter**

Det har blitt sendt vannprøver til mattilsynet ut i fra prøver tatt av Klæbu Kommune. Søknad til Gjensidigestiftelsen ble sendt inn, og vi fikk dessverre ingen tildeling denne gangen. Søknaden var for oppgradering av parkeringsplass.

**Vei/bomstasjon/grunneiere**

Bomstasjonen har hatt en del utfordringer, og det er gjort tiltak med investrering i nytt datasystem for bommen. Det gikk et ras i veien etter endt sessong. Dette ble utbedret av Grunneier Tønne Huitfeldt.

**PR**

Vi har hatt en annonse i Adressavisens friluftsmagasin som de gir ut i samarbeid med Trondheim Turistforening.Hjemmesiden er oppdatert, og Facebook brukes hyppigere enn tidligere. I skrivende stund så har Facebooksiden passert 1200 medlemmer.

**Økonomi**

Hytta har fortsatt en stram økonomi, som gjør at en del vedlikehold er satt på vent. Vi har fått tildelinger fra Nidaros Sparebanks kulturstiftelse og Gavefond på 100 000,-. Disse skal brukes til vedlikehold og utvikling av løypenettet på Nordmarka. Vi har i tillegg fått 50 000,- til rehabillitering av hytta. Dette fra gamle Klæbu Sparebank.

**Gjenvollhyttas venner.**

Har stor tro på at vi vil få flere med på dugnader i 2020. Flere har tatt kontakt og vist interesse for å bidra. Vi ønsker selvfølgelig å få med enda flere, og vi kan lokke med sosialt og trivelig selskap. En hederlig omtale og en ny T-Skjorte er også en del av dette.

**Løypekjøring**

Vi skal nå inn i den nye Trondheim Kommune, og det har vært en god del møter og befaringer med Trondheim Bydrift og Friluftsavdelingen i Trondheim. Undertegnede i samråd med Jan Egil Tillereggen har representert henholdshvis Gjenvollhytta og Klæbu IL Drift. Dette har resultert i en prøve avtale for 2020, hvor avtale er signert.

**Oppsummering**

Styret vil takke alle som har bidratt til at Gjenvollhytta er et sted klæbygger og andre synes det er trivelig å besøke og benytte seg av. Spesielt vil vi gi honnør til løypekjørerne som på frivillig basis gjør en kjempejobb for å legge forholdene til rettefor skigåing både på Nordmarka og nede i bygda. På sommeren er det videre utvidelse av lysløypa og rydding av traseer. Vedlikehold av maskinparken utføres kontinuerlig. En stor takk til disse ildsjelene.

Klæbu 27.02.2020

For styret i Gjenvollhytta

Jørn Erik Berg

Jørn Erik Berg , leder